laion/Wikipedia-Exotic huggingface dataset:
Collabs

Collabs (בעברית: שיתופי פעולה) הוא מיני-אלבום השלישי של הזמרת-יוצרת האמריקאית הלסי. האלבום יצא לאור ב-28 באוגוסט 2020, על ידי חברת התקליטים קפיטול רקורדס. מתוך האלבום יצאו שני סינגלים. ב-30 ביולי 2020, העלה מעריץ ציוץ בעמוד הטויטר בו שאל את הלסי מדוע פורסם מיני-אלבום בשירות מוזיקה של ספוטיפיי בו מופיע תאריך צאתו ב-15 בינואר 2020. דבר זה עורר ספקולציות והביא את תגובתה של הלסי, שטענה שזה משהו שחברת התקליטים שלה עשתה, אשר היא בעצמה אינה ידעה על כך. יממה לאחר מכן יצא המיני-אלבום באופן רשמי. דגימות "Without Me" דוגם בתוכו צלילים מתוך "Cry Me a River" של שנכתב על ידי ג'סטין טימברלייק, טימבלנד, סקוט סטורץ'. מידע על האלבום Collabs באתר MusicBrainz מידע על האלבום Collabs באתר AllMusic האלבום Collabs באתר ספוטיפיי האלבום Collabs באתר דיזר האלבום Collabs באתר אפל מיוזיק הלסי, בני בלנקו, לואי בל, ריק רובין, לידו, אנדרו ג'קסון, ברווז בלקוול, פדוג, רקס קודו, צ'רלי נאה, מיילס איל, ז׳יאן סטון Collabs, genius (באנגלית) just something the label did so all those songs are in one place! like a playlist! idk man haha I was like “oh word cool!”, twitter, ‏2020-07-31 (באנגלית) Listen To Halsey's Latest EP Collabs Featuring Halsey and Friends, vulture, ‏2020-07-31 (באנגלית) Collabs by Halsey (באנגלית)
Historical Figures and Ancient Heads

Historical Figures and Ancient Heads (בתרגום חופשי: דמויות היסטוריות וראשים קדומים) הוא אלבומם השמיני של להקת קנד היט, שיצא בשנת 1971. היה זה האלבום הראשון של הלהקה בו לא השתתף הגיטריסט, נגן המפוחית, הזמר וכותב השירים העיקרי אלן וילסון, שמת שנה קודם. חסרונו ניכר היטב באלבום, ואת כל השירים שר זמר הלהקה הנוסף, בוב הייט. בנוסף, אלבום זה היה הראשון שבו לא השתתף לארי טיילור, לאחר שזה עזב כדי להצטרף ללהקתו המתגבשת של ג'ון מאייל. אמנם, מותו של וילסון הוביל למוזיקה פחות מגוונת באלבום, אך הוספתו של המוזיקאי ג'ואל סקוט היל בתור גיטריסט שני הוסיף צבע חדש למוזיקה. אף על פי שרדיו בשדר AM לא השמיע שירים מהאלבום כמעט בכלל, תחנות רדיו שונות המשדרות בשדר FM (אנ') השמיעו את השירים "Cherokee Dance" ו-"Rockin' with the King" רבות. האחרון אף הגיע למקום 88 במצעד בילבורד הוט 100 בשנת 1972 והזיק במקום זה 5 שבועות. האלבום מסמן את תחילת הידרדרות הלהקה לאחר מותו של וילסון, הן מבחינה מוזיקלית והן מבחינה בריאותית. מידע על האלבום Historical Figures and Ancient Heads באתר MusicBrainz מידע על האלבום Historical Figures and Ancient Heads באתר AllMusic האלבום Historical Figures and Ancient Heads באתר ספוטיפיי Historical Figures and Ancient Heads - Canned Heat | Songs, Reviews, Credits | AllMusic (באנגלית אמריקאית), נבדק ב-2020-09-01 Canned Heat, Billboard ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
מי שענה לאברהם אבינו

מי שענה לאברהם אבינו היא ליטניה שמקורה בתקופת הגאונים הנאמרת במסגרת אמירת הסליחות אצל יהודי אשכנז. התוכן הוא בקשה מה' שיענה לתפילת הציבור כפי שענה לתפילתו של דמות אחרת מהתנ"ך שהייתה בצרה ונענתה. הליטניה נשענת על נוסח התפילה בתעניות גשמים כפי שהוא מופיע במשנה, מסכת תענית, פרק ב', משנה ד': ”על הראשונה הוא אומר, מי שענה את אברהם בהר המוריה, הוא יענה אתכם..,” תוך שינוי הלשון מפנייה של שליח הציבור אל הקהל ("יענה אתכם") לבקשה של הקהל בגוף ראשון ("הוא יעננו"). החלק המרכזי בסליחה, שבנוסח יהודי אשכנז הוא בן עשרים שורות, שכל אחת מהשורות פותחת במילים "מי שענה", ומסיימת בבקשה "הוא יעננו". באמצע השורה, כאמור, מוזכר אדם ואירוע מהתנ"ך בו הקב"ה ענה לתפילתו. נשים רבות מוזכרות בתנ"ך אבל ישנה רק אישה אחת בסליחה, והיא אסתר. סליחה ארמית שמבוססת על אותו התוכן נאמרת בנוסח הספרדים (ובנוסח יהודי תימן): רחמנא דעני לעניי. אצל יהודי אשכנז נאמר קטע ארמי קצר מתוך הנוסח הארמי הנאמר אצל יהודי ארצות האסלאם מיד בסיום הסליחה העברית בנוסח זה: רַחֲמָנָא דְּעָנֵי לַעֲנִיֵּי עֲנֵינָא. רַחֲמָנָא דְעָנֵי לִתְבִירֵי לִבָּא עֲנֵינָא. רַחֲמָנָא דְּעָנֵי לְמַכִּיכֵי רוּחָא עֲנֵינָא. רַחֲמָנָא עֲנֵינָא. רַחֲמָנָא חוּס. רַחֲמָנָא פְּרֹק. רַחֲמָנָא שְׁזִיב. רַחֲמָנָא רַחֵם עֲלָן הַשְׁתָּא בַּעֲגָלָא וּבִזְמַן קָרִיב. שתי השורות הראשונות בקטע ארמי זה הולחנו לניגון חב"ד: רחמנא דעני. הסליחה, באתר ויקיטקסט הפיוט רחמנא דעניי, באתר הפיוט והתפילה על שורה זו הקשו רבים, מהי התפילה של אברהם אבינו שנענה לה הקב"ה בעקידת יצחק, ראו למשל כאן. לנוסח משנה זו יש לחן נודע ("מוריה") בביצוע אברהם פריד.
למפירה

למפירה (בספרדית: Lempira; נהגה: [lɛmˈpɪrə], סימון לפי תקן ISO 4217: HNL) הוא ההילך החוקי של הונדורס. הלמפירה מחולקת ליחידות משנה של מאה סנטבוס. מטבע הלמפירה נקרא על שם הנסיך (קאסיקה (אנ')) למפירה (אנ') שליט בני הלנקה (אנ') שהתגוררו באזור הונדורס במאה ה-16 טרם הגעת הספרדים. בתרבות ההונדורית מוכר למפירה כמי שהנהיג את ההתנגדות לכובש הספרדי (בחוסר הצלחה), והוא נחשב גיבור לאומי. דיוקנו מופיע על שטר של 1 למפירה, וכן על המטבעות 20 ו-50 סנטבוס. הלמפירה נכנסה לשימוש לראשונה בשנת 1931, והחליפה את הפסו ההונדורי (אנ'). בסוף שנות השמונים שער החליפין היה שתי למפירות לדולר אמריקאי (מטבע 20 סנטבוס נקרא דאימה (daime) מכיוון שהיה שווה לזה של הדיים האמריקאי). בספטמבר 2018 שער החליפין של הלמפירה חצה את רף ה-24 למפירות לדולר. ומאז הוא נע בין 24 ל-25 למפירות לדולר אחד. בשנת 1931 הוטבעו מטבעות בערכים של 5, 20 ו-50 סנטאבוס ולמפירה אחת. מטבעות של 1, 2 ו-10 סנטבוס נוספו בשנת 1935, 1939 ו-1932 בהתאמה. ייצורם של מטבעות הכסף של 1 למפירה הופסק בשנת 1937. ושאר מטבעות הכסף (20 ו-50 סנטאבוס) הוחלפו בקופר-ניקל בשנת 1967. מטבעות ה-1 וה-2 סנטבוס הוטבעו לאחרונה בשנת 1998 ו-1974 בהתאמה ויצאו מהמחזור. המטבעות הנמצאים כיום במחזור הם: 5 סנטאבוס 10 סנטאבוס 20 סנטאבוס 50 סנטאבוס בנק הונדורס ובנק אטלנטידה הדפיסו את שטרות הלמפירה הראשונים בשנת 1932, בערכים של 1, 2, 5, 10 ו-20 למפירות. הבנק המרכזי של הונדורס השתלט על הדפסת השטרות בשנת 1950, ובאותה שנה הדפיס לראשונה שטרות ה-50 וה-100 למפירה. ובשנת 1995 את שטר ה-500 למפירה. בינואר 2010 הושק שטר חדש של 20 למפירה שהודפס על בסיס פולימרי, והונפקו ממנו 60 מיליון שטרות. השטרות במחזור הם: מדיה וקבצים בנושא למפירה בוויקישיתוף השטרות של הונדורס (באנגלית) Bonilla, Francisco Javier Morazán Matute, Henri López, Mario. "Banco Central de Honduras, Gobierno de la Republica de Honduras". Bch.hn. נבדק ב-4 באוקטובר 2017. {{cite web}}: (עזרה) "Archived copy". אורכב מ-המקור ב-2011-06-06. נבדק ב-2010-04-26. {{cite web}}: (עזרה) Bonilla, Francisco Javier Morazán Matute, Henri López, Mario. "Banco Central de Honduras, Gobierno de la Republica de Honduras". Bch.hn. נבדק ב-4 באוקטובר 2017. {{cite web}}: (עזרה)
אדן בודור

אדן בודור (במקור קראוס, בהונגרית: Bodor Ödön; קאפובאר, 24 באוקטובר 1882 – בודפשט, 22 בינואר 1927) היה ספורטאי, זוכה מדליית ארד אולימפית (לונדון 1908) בריצת שליחים 1600 מטר מעורבת (200 מטר, 200 מטר, 400 מטר ו-800 מטר), אלוף אוסטריה (1902) בריצת מייל, 12 פעמים אלוף הונגריה בריצת 440 יארד (1908, 1909 ו-1911), בריצת 880 יארד (1906, 1909, 1910, 1911 ו-1912) ובריצת מייל (1905, 1906, 1908 ו-1910) ושיאן הונגריה בריצה (קבע 11 שיאים לאומיים). נוסף לכך, היה שחקן נבחרת הונגריה בכדורגל, מאמן אתלטיקה ועיתונאי הונגרי-יהודי. הוא התחרה כספורטאי ב-MÚE (איגוד השחייה ההונגרי), ב-BPTTSE (איגוד הספורט הרשמי של הדואר והטלגרף בבודפשט) ולאחר מכן ב-PSE (איגוד הספורט של הדוורים). בשנת 1903 היה בודור חבר בנבחרת הונגריה בכדורגל. באולימפיאדת לונדון (1908) זכה בודור במדליית ארד בריצת שליחים 1600 מטר מעורבת (200 מטר, 200 מטר, 400 מטר ו-800 מטר) ביחד עם פאל שימון, פרידייש מזאי ויוז'ף נאג'י בתוצאה של 3:32.5 דקות, אחרי ארצות הברית (3:29.4 דקות) וגרמניה (3:32.4 דקות). הוא רץ את 800 מטר. נוסף לכך, הוא סיים במקום רביעי בריצת 800 מטר בתוצאה של 1:55.4 דקות, 2 עשריות השנייה לאט ממדליית ארד טוהשתתף בשלב חצי הגמר בריצת 1500 מטר. באולימפיאדת סטוקהולם (1912) הוא השתתף בריצת 800 מטר בשלב המקודמות סיים שלישי במקצה (רק שני הראשונים עלו לשלב הבא) ולא עלה לשלב חצי הגמר. נוסף לכך, הוא סיים במקום שביעי בריצת שליחים 4x400 מטר בתוצאה של 3:29.4 דקות. לאחר פרישתו עבד בודור כפקיד דואר, וכן היה כתב בפשטי נפלו וב"העיתון של פשט", ועוד עיתונים. נוסף לכך עבד כמאמן אתלטיקה. הוא נפטר כתוצאה מתאונה קשה במשטח הקרח של פארק העיר. ריצת 440 יארד: 52.2 שניות (1908) ריצת 880 יארד: 2:01.8 דקות (1912) ריצת מייל: 4:40.6 דקות (1910) לאסלו הבש: ספר הזהב של הספורט ההונגרי - בודפשט, 1982 - ISBN 963-253-572-3 הלקסיקון החדש של רוואי. אנדרה קאליך - לאסלו פאפ - זולטאן שוברט: המשחקים האולימפיים 1896–1976 - בודפשט, 1977 - ISBN 963-253-526-X יוזף קרסטני: היסטוריה אולימפית קטנה - בודפשט, 1988 - ISBN 963-282-024-X לאסלו קוטשי - ארוין נידרמן: ההיסטוריה של התנועה האולימפית ההונגרית והאוסטרית לפני 1918 - פרסום האקדמיה האולימפית ההונגרית, בודפשט, 1990 - (ללא ISBN) אתר האתלטיקה ההונגרית - אלופי הונגריה באתלטיקה לגברים מדיה וקבצים בנושא אדן בודור בוויקישיתוף אדן בודור, באתר הוועד האולימפי הבין-לאומי אדן בודור, באתר olympedia.org אדן בודור, באתר Track and Field (גברים) אדן בודור, באתר "Find a Grave" (באנגלית) "Születési bejegyzése a kapuvári izr. hitközség születési akv. 10/1882. folyószáma alatt".
נטשה או'קיף

נטשה דרוויל או'קיף (באנגלית: Natasha Dervill O'Keeffe; נולדה ב-1 בדצמבר 1986) היא שחקנית תיאטרון, טלוויזיה וקולנוע בריטית. היא ידועה בעיקר מהופעותיה בתפקיד אבי בסדרת הטלוויזיה "עברייני על", פדורה בסדרה "ג'קיל והייד" של רשת ITV, אמליה ריקולטי בפרק הספיישל "הכלה המתועבת" בסדרה "שרלוק", ובתפקיד ליזי סטארק בסדרה "כנופיית ברמינגהאם". או'קיף נולדה בברייטון, וגדלה בטוטינג שבדרום לונדון. היא למדה משחק בקולג' הוולשי המלכותי למוזיקה ודרמה, וכיכבה במספר הפקות בתיאטרון. ב-2008 זכתה או'קיף להכרה של הקהל הרחב כשהופיעה בתפקיד דמות ממשפחת המלוכה בווידאו קליפ של השיר "Falling Down" של להקת אואזיס. באותה שנה שיחקה בסרט הקולנוע "Abraham's Point". בין השנים 2010 ל-2012 שיחקה או'קיף בתפקיד סיידי בשתי העונות של סדרת הדרמה "Lip Service" של ערוץ BBC Three, אודות קבוצה של לסביות הגרות יחד בעיר גלאזגו שבסקוטלנד. ב-2012 וב-2013 גילמה את אבי סמית' בשתי העונות האחרונות של סדרת הדרמה-קומית "עברייני על" של ערוץ E4, אודות עבריינים צעירים בלונדון שעושים עבודות שירות, ומתברר שיש להם כוחות על טבעיים. ב-2013 השתתפה או'קיף בסדרות הטלוויזיה "חוק וסדר: UK" ו"כנופיית ברמינגהאם", ושיחקה בסרטי הקולנוע "טינופת" ו"סוונגלי". ב-2015 כיכבה או'קיף בתפקיד פדורה, עוזרת ומאהבת של האנטגוניסט, בסדרה "ג'קיל והייד" של רשת ITV. עוד כיכבה בווידאו קליפ של השיר "Numbers" של להקת Daughter, כחלק מסדרת הסרטים עבור אלבום הלהקה "Not to Disappear". ב-2016 הופיעה או'קיף בפרק הספיישל "הכלה המתועבת" בסדרה "שרלוק" בתפקיד אמליה ריקולטי. נטשה או'קיף, ברשת החברתית אקס (טוויטר) נטשה או'קיף, ברשת החברתית אינסטגרם נטשה או'קיף, במסד הנתונים הקולנועיים IMDb (באנגלית) נטשה או'קיף, באתר Rotten Tomatoes (באנגלית) "The Artful Dodgeress". Diva. 29 במאי 2012. אורכב מ-המקור ב-12 ביולי 2012. נבדק ב-7 ביולי 2012. {{cite web}}: (עזרה) "Misfits: Abbey Smith". Daughter - Numbers, סרטון באתר יוטיוב (אורך: 4:23)
הרפתקאותיהם של שרלוק הולמס ודוקטור ווטסון: המאה העשרים מתחילה

הרפתקאותיהם של שרלוק הולמס ודוקטור ווטסון: המאה העשרים מתחילה (ברוסית: Приключе́ния Ше́рлока Хо́лмса и до́ктора Ва́тсона: Двадца́тый век начина́ется; נודע לחלופין גם בשם שרלוק הולמס במאה העשרים) הוא סרט טלוויזיה סובייטי, המהווה לחלק החמישי והאחרון בסרטי הרפתקאות שרלוק הולמס ודוקטור ווטסון, שצולם בשנת 1986, בבימויו של איגור מאסלניקוב על פי סיפוריו של הסופר הבריטי ארתור קונאן דויל על הבלש המפורסם שרלוק הולמס. הסרט מבוסס על ארבעת סיפורי הבלשים "הרפתקת אגודלו של המהנדס", "הרפתקת הכתם השני", "הרפתקת תוכנית ברוס-פרטינגטון" ו"הקידה האחרונה". כמו כן עובדו פרקים מהסיפורים האחרים על שרלוק הולמס. המאה העשרים מתחילה. שרלוק הולמס וד"ר ווטסון עזבו את רחוב בייקר 221 ב'. שרלוק הולמס נסע לסאסקס ומתחיל לגדל דבורים. ד"ר ווטסון התחתן וחזר לעסוק ברפואה. גברת הדסון גם עזבה את רחוב בייקר, אך הורתה להקים מוזיאון שרלוק הולמס בסלון הבית. המפקח לסטרייד פרש לגמלאות. עם זאת, במאה החדשה מופיעים עבריינים חדשים ומסוכנים הרבה יותר, המעורבים בפוליטיקה וביחסים בינלאומיים. אירופה מוצאת את עצמה על סף מלחמה גדולה. כוורן בדימוס הופך לינקי גרמנופיל כדי לחדור לרשת מרגלים גרמניים הפועלים בתוך אנגליה. וסילי ליוואנוב - שרלוק הולמס ויטלי סולומין - ד"ר ווטסון בוריסלב ברונדוקוב - מפקח לסטרייד (דובב על ידי איגור יפימוב) רינה זיליונאיה - גברת הדסון בוריס קלוייב - מייקרופט הולמס לאוניד קוראבליוב - פון בורק מיכאיל מורוזוב - סמית', נציג חברת הבנייה ברחוב בייקר 221B (המשרת הזמני של הולמס בעת חזרתו) יקטרינה זינצ'נקו - גברת ווטסון אינוקנטי סמוקטונובסקי - לורד באלינגר, ראש ממשלת בריטניה אלכסנדר רומנצוב - סר טרלוני הופ, השר לענייני אירופה אלנה ספונובה - ליידי הילדה טרלוני הופ ויקטור קורצקי - מהנדס ההידראוליקה ויקטור הדרלי יבגני פלאטוכין - אדוארדו לוקאש, הלא הוא קולונל ליסנדר סטארק (דובב על ידי אנדריי אורגנט) לריסה גוזייבה - מאדאם אנרי פורנט איגור יפימוב - פרגוסון ולדימיר קאליש - פקח בתחנת איפורד קונסטנטין וורובייב - השוטר פיטקין ארקדי קובאל - השוטר מקפרסון א. אקסיונוב - המשרת ג'ייקובס ברוניסלב ווליצ'קו - עובד רכבת סבטלנה סמירנובה - ויולט ווסטברי מריס ליאפה - קולונל ולנטיין וולטר ולדימיר טטוסוב - הברון פון הרלינג יבגני אילובאיסקי - סידני ג'ונסון א. אנדרייב - המשרת של סר ג'יימס בנוסף לגרסת הטלוויזיה המורכבת משני חלקים, נערכה הקרנת גרסה קצרה יותר בשם שרלוק הולמס במאה העשרים. בגרסת עריכה זו, במיוחד, נמחקה כל עלילת הסיפור "הרפתקת תוכנית ברוס-פרטינגטון". הגרסה הקולנועית שוחררה לפני שידור פרק הבכורה של גרסת הטלוויזיה המלאה של הסרט. כשנערכה מחדש סדרת הטלוויזיה "זיכרונותיו של שרלוק הולמס" בת 13 הפרקים, הוסר סיפור אחד נוסף: הרפתקת אגודלו של המהנדס. לאחר שחזור מוחלט של התמונה והסאונד, הסרט שוחרר במהדורת DVD בשנת 2004 על ידי חברת Twister ובשנת 2007 על ידי חברת Kroopniy Plan. אתר האינטרנט הרשמי של הרפתקאותיהם של שרלוק הולמס ודוקטור ווטסון: המאה העשרים מתחילה (ברוסית) "הרפתקאותיהם של שרלוק הולמס ודוקטור ווטסון: המאה העשרים מתחילה", במסד הנתונים הקולנועיים IMDb (באנגלית) "הרפתקאותיהם של שרלוק הולמס ודוקטור ווטסון: המאה העשרים מתחילה", באתר AllMovie (באנגלית) "הרפתקאותיהם של שרלוק הולמס ודוקטור ווטסון: המאה העשרים מתחילה", במסד הנתונים הקולנועיים KinoPoisk (ברוסית)
הרפתקאותיהם של שרלוק הולמס ודוקטור ווטסון

האם התכוונתם ל... הרפתקאותיהם של שרלוק הולמס ודוקטור ווטסון (סדרת טלוויזיה) – סדרת טלוויזיה סובייטית מצליחה הרפתקאותיהם של שרלוק הולמס ודוקטור ווטסון (סרט) – הפרק השני בסדרה
Live at the Budokan (אלבום של בלר)

Live at the Budokan הוא אלבום הופעה חיה של בלר, שהוקלט במהלך סיבוב ההופעות של 1995 לאלבומם "The Great Escape", בבודוקאן שבטוקיו ב-8 בנובמבר 1995. שני שירים שבוצעו בקונצרט שלא צלחו את האלבום ניתן למצוא בסינגל היפני "It Could Be You": "Charmless Man" (שבוצע במקור לפני "Jubilee") ו-"World Chemical" (בוצע במקור לפני "Coping"). הגרסה של "She's So High" היא אנומליה, שכן היא למעשה ההופעה של 9 בנובמבר 1995 מהיכל NHK בטוקיו. עד 2009 היה Live at the Budokan אלבום ההופעה החיה העצמאי הרשמי היחיד של בלר. במקור הוא יצא לאור רק ביפן (או דרך מועדון האוהדים של הלהקה בבריטניה), אך מאז יצא לאור מסביב לעולם. The Great Escape" – 1:37" Jubilee" – 3:13" Popscene" – 3:11" End of a Century" – 2:56" Tracy Jacks" – 4:09" Mr. Robinson's Quango" – 5:02" To the End" – 4:18" Fade Away" – 4:20" It Could Be You" – 3:13" Stereotypes" – 3:29" She's So High" – 5:26" Girls & Boys" – 4:50" Advert" – 3:28" Intermission" – 1:39" Bank Holiday" – 1:51" For Tomorrow" – 6:26" Country House" – 4:40" This Is a Low" – 5:12" Supa Shoppa" – 3:23" Yuko and Hiro" – 4:44" He Thought of Cars" – 5:03" Coping" – 3:23" Globe Alone" – 2:43" Parklife" – 3:37" The Universal" – 5:11" מידע על האלבום Live at the Budokan באתר MusicBrainz
מיץ אננס

מיץ אננס הוא נוזל המופק על ידי סחיטת בשרו של פרי האננס. המיץ משמש כמשקה קל ומהווה מרכיב במשקאות, קוקטיילים ומאכלים שונים. מיץ האננס מופק באמצעות מסחטה מפרי אננס שעבר קילוף מכני. לאחר הסחיטה הוא מסונן במסננת עדינה על מנת להרחיק ממנו את המרכיבים המוצקים שנותרו בו. אוויר מורחק מהמיץ באמצעות ואקום ולאחר מכן הוא עובר פיסטור על מנת למנוע מהאנזימים שבו לשנות את צבעו לחום. לאחר קירור הוא נארז בקופסאות, פחיות או בקבוקים. מיץ אננס מורכב מ-84% מים ו-16% פחמימות. יש בו תכולה דלה של שומן וחלבון. ב-100 מיליליטר מיץ יש 60 קלוריות ומנגן בכמות של 53% מהתצרוכת היומית המומלצת, וכן ויטמין C בכמות של 11% מהתצרוכת היומית המומלצת. מיץ אננס משמש כמרכיב במאפים, עוגות ועוגיות, ממתקים, רטבים, צ'אטני ותבשילים. ניתן להפיק מהמיץ אבקה, המהווה מרכיב במרינדה לבשר עוף ולדגים. הוא מרכיב מרכזי של משקה הטפצ'ה (אנ') המקסיקני ושל הקוקטייל פינה קולדה. בשנת 2016 צרכו מדינות האיחוד האירופי 50% מהתפוקה העולמית של מיץ אננס. הספקיות העיקריות של המיץ למדינות האיחוד האירופי באותה שנה היו תאילנד וקוסטה ריקה. בשנת 2017 צרכו תאילנד, אינדונזיה והפיליפינים 47% מהתפוקה העולמית של המיץ. צריכת המיץ בהודו ובסין היא נמוכה ביחס לגודל אוכלוסייתן. מדיה וקבצים בנושא מיץ אננס בוויקישיתוף תיאור מפורט של תהליך הייצור של מיץ אננס
הר פד'ר

הר פד'ר או הר פת'ר (באנגלית: Mount Feather) הוא הר מסיבי, בקצה הדרומי של הרי קווטרמיין שבאנטארקטיקה. גובהו של ההר 3,010 מטרים מעל פני הים. להר פסגה שטוחה רחבה. מצוק מקשר בין הר פד'ר לבין רמת ביקון שמצפון להר. ההר נקרא על שמו של תומאס פד'ר (Thomas A. Feather), מהצי המלכותי, שהיה רב מלחים בספינה Discovery, עליה הפליגה משלחת החקר הבריטית הלאומית לאנטארקטיקה (משלחת דיסקברי) (אשר חקרה את אנטארקטיקה בין השנים 1901–1904), בפיקודו של רוברט פלקון סקוט. פד'ר ליווה את סקוט אשר חקר את אזור ההר בשנת 1903. הר פד'ר באתר הסקר הגאולוגי של ארצות הברית הר פד'ר באתר הגאזט האנטארקטי של ממשלת ניו זילנד הר פד'ר באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי מידע גאוגרפי
אור שלום

האם התכוונתם ל... מרכז אור שלום – מרכז לשימור מורשת יהדות לוב ולהנחלתה, במסגרתו פועלים הוצאת ספרים ודיסקים שמוציאה גם את כתב-העת "עאדא", דף פייסבוק, וכן אתר ופורום אינטרנטיים. אור שלום (ארגון) – עמותה לטיפול בילדים ובנוער בסיכון, בראשה עמדה רעיית ראש הממשלה עליזה אולמרט. שובל אור שלום – שחקנית קבוצת הכדורסל בנות הרצליה אביבה אורשלום – סופרת ומתרגמת, אשתו השנייה של ליאור ייני שהקים עמה את "תיאטרון השמש" ותלמידת הפילוסוף אומרם מיכאל איבנהוב. אור שלום (ברגר) – ספר מאת הרב שלום ברגר, מייסד חסידות מישקולץ אור שלום (הגר) – ספר מאת הרב פנחס שלום הגר, רב ויז'ניץ בורו פארק ובן הרב מרדכי הגר (אדמו"ר ויז'ניץ מונסי)
הר פירמיד (הרי קווטרמיין)

הר פירמיד (באנגלית: Pyramid Mountain) הוא הר בהרי קווטרמיין שבאנטארקטיקה. גובהו של ההר 2,120 מטרים מעל פני הים. להר צורת פירמידה. ההר ממוקם בין עמק טרנאבאוט לפתחו של עמק ביקון. ההר ממוקם מדרום לקרחון פרר; בין רמת ביקון והר פינגר. ההר התגלה בשנת 1903 על ידי משלחת החקר הבריטית הלאומית לאנטארקטיקה (משלחת דיסקברי) (אשר חקרה את אנטארקטיקה בין השנים 1901–1904), בפיקודו של רוברט פלקון סקוט. ההר מופיע לראשונה במפות של משלחת החקר הבריטית הלאומית לאנטארקטיקה (משלחת טרה נובה)(אשר חקרה את אנטארקטיקה בין השנים 1910–1913), בפיקודו של רוברט פלקון סקוט. שמו של ההר תיאורי, והוא מתאר את צורתו. הר פירמיד באתר הסקר הגאולוגי של ארצות הברית הר פירמיד באתר הגאזט האנטארקטי של ממשלת ניו זילנד הר פירמיד באתר הגאזט האנטארקטי המשווה SCAR של ממשלת אוסטרליה תצלום לוויין של אזור הר פירמיד תצלום הר פירמיד משנת 1958 מזג אוויר נוכחי מעודכן בהר פירמיד תחזית מזג אוויר עדכנית ארוכת טווח עבור הר פירמיד סטטיסטיקות מזג אוויר עבור הר פירמיד נתוני מזג אוויר היסטוריים עבור הר פירמיד מידע גאוגרפי והיסטורי מידע גאוגרפי
פרובינציית שלזיה העילית

פרובינציית שלזיה העילית הייתה מחוז של המדינה החופשית פרוסיה, שהתקיים בין השנים 1919–1938, ושוב בין השנים 1941–1945. לאחר מלחמת העולם הראשונה, פולין הוכרזה מחדש לאחר כ-130 שנה של שלטון זר. בעוד פולנים רבים בשלזיה חפצו שהאזור יועבר לשלטון פולני, הרוב הגרמני רצה בשלטון גרמני. עד מהרה הפך אזור שלזיה לאזור מריבה בין גרמניה החדשה לפולין. תושבים פולנים החלו בהתקוממויות אלימות כנגד השלטון הגרמני, ודרשו איחוד עם פולין. לבסוף הועברו שטחים מסוימים מאזור קטוביץ מגרמניה לפולין כשרוב השטח נשאר בידי גרמניה. בשנת 1919 פוצלה הפרובינציה לפרובינציית שלזיה העילית ופרובינציית שלזיה התחתית. בשנת 1938 שוב אוחדו הפרובינציות מחדש ליצירת פרובינציית שלזיה, ובשנת 1941 פוצלו שוב. עם פרוץ מלחמת העולם השנייה, לאחר פלישת גרמניה הנאצית לפולין סופחה העיר קטוביץ לפרובינציה והחלו מעשי דיכוי כנגד הפולנים שישבו שם. 40,000 פולנים גורשו מבתיהם, ובמקומם יושבו גרמנים מהמדינות הבלטיות ומווהלין. בשנת 1945 התחוללו קרבות קשים מאוד באזור, והשטח נכבש בידי הצבא האדום. לאחר מלחמת העולם השנייה נמסרו שטחי הפרובינציה לפולין, יחד עם כל השטחים ממזרח לקו אודר-נייסה, והתושבים הגרמניים גורשו לגרמניה. מדיה וקבצים בנושא פרובינציית שלזיה העילית בוויקישיתוף ערך זה הוא קצרמר בנושא גרמניה ובנושא היסטוריה. אתם מוזמנים לתרום לוויקיפדיה ולהרחיב אותו.
זיכרונות על שרלוק הולמס (סדרת טלוויזיה)

זיכרונות על שרלוק הולמס (ברוסית: Воспомина́ния о Ше́рлоке Хо́лмсе) היא סדרת טלוויזיה בת 13 פרקים המבוססת על יצירותיו של ארתור קונאן דויל. סדרת הטלוויזיה מספרת על חייו האישיים של הסופר הבריטי המפורסם ארתור קונאן דויל, כמו גם על הדמות שיצר, שרלוק הולמס. שידור פרק הבכורה נערך באפריל 2000 ברשת ORT (כיום – הערוץ הראשון). סביב הסדרה ניטשה מחלוקת בדבר הבעלות על זכויות ההפקה והקרנה של הסדרה והסדרה הוקרנה פעם אחת בלבד מ-3 באפריל עד 21 באפריל 2000. לאחר מכן שודרו גרסאות מקוצרות יותר בשנים 2006, 2011 ומאז הסדרה נגנזה. ארתור קונן דויל הוא סופר מצליח ורופא טוב. הוא שמח לגור בבית הגדול שלו, עם אשתו וילדיו. הדבר היחיד שמרגיז אותו הוא שספריו על שרלוק הולמס פופולריים יותר מכולם. אך דויל רואה בשרלוק הולמס את העבודה הגרועה ביותר שלו. בעבודה על הסיפורים הוא נעזר בסוכן הספרותי מר ווד, שמכין אוסף יום נישואין של סיפורים על שרלוק הולמס ערב המאה העשרים. המשרתת הצעירה אנה קיו עוסקת בעבודות הבית ולא אוהבת את ווד בגלוי. סר ארתור קונאן דויל מקבל דואר רב מדי יום, שלא מופנה אליו, אלא לשרלוק הולמס. ואז יום אחד מכתב מגיע עם בקשה לעזרתו של ההודי הבריטי ג'ורג' אדאלג'י, שטוען כי הוא מואשם באופן לא הוגן ברצח אכזרי של פוני של מישהו אחר. קונאן דויל מחליט לחקור. החיים מציגים לדויל הפתעות לא נעימות: אשתו חולה קשה, ובאופן בלתי צפוי לכולם נפטרת בייסורים נוראיים. דויל שבור הלב מחליט להתמודד עם הולמס השנוא לנצח וכותב סיפור על מותו. באופן לא צפוי לדויל, ווד עוזב מיד לאחר כתיבת הסיפור. עד מהרה, בפגישה עם מלך בריטניה, דויל אומר שהוא יכתוב המשך לסיפור, שם הולמס חוזר בריא ושלם. במקביל לכך, מעת לעת מוצגות הרפתקאותיו של שרלוק הולמס, המתרחשות כביכול בדמיונם של דויל, ווד וקיו. אלכסיי פטרנקו – ארתור קונאן דויל, סופר סרגיי בחטרב – אלפרד ווד, מזכירו של דויל מרינה לבטובה – אנה קיו, משרתת בבית דויל לריסה אודוביצ'נקו – לואיזה קונאן דויל, רעייתו של ארתור ילנה סאפונובה – ליידי הילדה טרלוני הופ, רעיית השר הבריטי לענייני אירופה איגור מסלניקוב, שביים את הרפתקאותיהם של שרלוק הולמס ודוקטור ווטסון אמר שהוא צילם את סדרת הטלוויזיה הזו מתוך כוונה לשווקה למערב. אף אחת מהסצנות על שרלוק הולמס לא צולמה במהלך הכנת הסרט הזה, החומרים הישנים נערכו ושוחזרו מחדש. החלקים היחידים שצולמו היו רק חייו של קונאן דויל. מכיוון שרוב הסרט מורכב משחזור הסדרה "הרפתקאותיהם של שרלוק הולמס וד"ר ווטסון", מרבית השחקנים שהוזכרו בקרדיטים לא הופיעו בסרט החדש והשתתפו בו באופן רשמי בלבד. עד שהסרט יצא לאקרנים, מרינה לבטובה ורינה זליונה כבר לא היו בחיים, ובוריסלב ברונדוקוב היה חולה מאוד. הקרנת הבכורה התקיימה בשנת 2000 בערוץ ORT. "זיכרונות על שרלוק הולמס", במסד הנתונים הקולנועיים IMDb (באנגלית) "זיכרונות על שרלוק הולמס", במסד הנתונים הקולנועיים KinoPoisk (ברוסית) "זיכרונותיו של שרלוק הולמס" באתר "אנציקלופדיה של הקולנוע הרוסי" "זיכרונותיו של שרלוק הולמס" (221b.ru) הסרט באתר האולפן "טרויצקי מוסט"
רוברט נוקס

רוברט נוקס (באנגלית: Robert Knox;‏ 4 בספטמבר 1791 - 20 בדצמבר 1862) רופא, מדען, סופר ומטייל בריטי. רוברט נוקס נודע בשל מעורבותו בפרשת מעשי הרצח בווסט פורט (נוקס רכש את הגופות לשם הוראת אנטומיה). עם זאת תיאר אותו ג'יימס האנט בשנת 1868 במילים: "האנתרופולוג הבריטי המודרני הדגול, שההיסטוריה האכזרית שלו טרם נכתבה". לעיניים מודרניות נראית האנתרופולוגיה מבית מדרשו של נוקס כגזענית ושחצנית, וככזו מטילה צל על החדשנות האינטלקטואלית שלו בעידן הפרה-דארוויוני שבו פעל וכתב. נוקס תיאר את היהודי כדמות דוחה, היפוכה של הדמות האנגלו-סקסית והארית. מדיה וקבצים בנושא רוברט נוקס בוויקישיתוף צח יוקד, מדענים נעלים? הכירו את הנבלים שפשעו בשם המדע, באתר הארץ, 15 באוגוסט 2021 רוברט נוקס, באתר "Find a Grave" (באנגלית) חגית כהן, רוני באר-מרקס, בימי שואה ופקודה – מדריך למידה, האוניברסיטה הפתוחה, 2019, יחידה 3, עמ' 75. ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
הר פירמיד (הרי צ'רצ'יל)

הר פירמיד (באנגלית: Pyramid Mountain) הוא הר בהרי צ'רצ'יל בשטח חסות רוס שבאנטארקטיקה. גובהו של ההר 2,810 מטרים מעל פני הים. להר צורת פירמידה. ההר ממוקם 6 קילומטרים מצפון להר אלברט מארקהאם. ההר התגלה על ידי משלחת החקר הבריטית הלאומית לאנטארקטיקה (משלחת דיסקברי) (אשר חקרה את אנטארקטיקה בין השנים 1901–1904), בפיקודו של רוברט פלקון סקוט. שמו של ההר תיאורי, והוא מתאר את צורתו. הר פירמיד באתר הסקר הגאולוגי של ארצות הברית הר פירמיד באתר הגאזט האנטארקטי של ממשלת אוסטרליה הר פירמיד באתר הגאזט האנטארקטי המשווה SCAR של ממשלת אוסטרליה גאזט השמות האנטארקטיים הרשמי של ארצות הברית מידע גאוגרפי והיסטורי
Fruit (אלבום)

Fruit הוא אלבום הבכורה של הלהקה הדנית The Asteroids Galaxy Tour. הוא יצא לאור ב-21 בספטמבר 2009 באירופה וב-27 באוקטובר 2009 בארצות הברית. אתר האינטרנט הרשמי של Fruit מידע על האלבום Fruit באתר MusicBrainz האלבום Fruit באתר Discogs liveyourdaydreams, Fruit by The Asteroids Galaxy Tour, ‏18 באפריל 2019 (באנגלית) "The Asteroids Galaxy Tour - Fruit". austriancharts.at/. "The Asteroids Galaxy Tour - Fruit". lescharts.com/. "The Asteroids Galaxy Tour - Fruit". greekcharts.com/. אורכב מ-המקור ב-2012-11-03. "The Asteroids Galaxy Tour - Fruit". hitparade.ch/.